सीमा ने खुश हो कर अमन व रमन को राखी बांधी. अंजलि और सीमा ने कहा, ‘‘बहनों को राखी बांधने पर कुछ देना भी पड़ता है याद है कि नहीं? अमन व रमन दोनों अपनी जेबें टटोलने लगे तो सीमा दीदी ने दोनों के हाथ पकड़ कर अपने माथे से लगा कर रुंधे गले से कहा, ‘‘आज तो मुझे इस जीवन का अमूल्य उपहार मिला है. आज मुझे मेरा मायका मिल गया. अब मुझे किसी चीज की जरूरत नहीं है. तुम सब के साथ बाकी बचा जीवन चैन से बिताऊंगी और चैन से मरूंगी,’’ और फिर अंजलि का माथा चूमते हुए कहा, ‘‘तुम्हारा यह एहसान मैं जीवन भर नहीं भूलूंगी. तुम ने मुझे खुले दिल से स्वीकार कर मुझे सारी खुशियां दे दीं.’’